bugaku
Store norske leksikon,Kunst og estetikk,Dans,Samværsdans
Bugaku er en eldgammel japansk danseform, intimt forbundet med keiserhoffet. Den blir fremført av musikere og dansere tilknyttet gagaku, et ensemble som bare består av menn.
I motsetning til andre japanske danseformer er dramatiske virkemidler mindre viktige i bugaku. Samtidig betones symmetri og harmoni, både i opptreden av flere dansere og når det gjelder den enkelte danser og dennes bevegelser.Bugaku, som egentlig er betegnelsen når hovedvekten er på dans, betyr dans og musikk, siden de to elementene ikke sees som atskilt. Bugaku vises sjelden utenfor Japan, og det vakte stor oppmerksomhet da ensemblet besøkte USA i 1950-årene. Blant annet inspirerte besøket koreografen George Balanchine til å skape en ballett med samme navn. Les mer i Store norske leksikon Dans i Japan